#### Cwricwlwm i Gymru 2022 – Cysylltiadau Uwchradd

Mae Hyrwyddwyr Cymorth Cyntaf yn ddull pecyn cymorth i addysgu cymorth cyntaf. Gellir ei gyflwyno mewn llai o sesiynau, sesiynau hirach neu mewn nifer o sesiynau byrrach. Gallwch ddefnyddio’r pecyn cymorth i greu’r cwricwlwm cymorth cyntaf gorau ar gyfer eich dysgwyr. Mae wedi’i gynllunio i fod yn gynhwysol ac yn hawdd ei wahaniaethu i ddiwallu anghenion dysgwyr sydd ag anghenion addysgol arbennig ac anableddau (AAAA).

Rydym wrthi’n creu fersiwn Gymraeg o’n gwefan Hyrwyddwyr Cymorth Cyntaf. Yn y cyfamser, rydym wedi darparu adnoddau i’w lawrlwytho yn Gymraeg ac yn Saesneg. Gallwch ddod o hyd i’r rhain drwy gydol cynnwys y wefan, gan roi dewis i chi o ran pa rai i’w defnyddio.

Dewiswch weithgareddau o’r modiwlau canlynol:

* Cyflwyniad – dewiswch o’r gweithgareddau rhagarweiniol ar y dudalen lanio [i Ysgolion Uwchradd](https://firstaidchampions.redcross.org.uk/secondary/);
* [Sgiliau cymorth cyntaf](https://firstaidchampions.redcross.org.uk/secondary/first-aid-skills/) – dewiswch o blith 17 o sgiliau cymorth cyntaf sy’n berthnasol i bobl ifanc;
* [Helpu](https://firstaidchampions.redcross.org.uk/secondary/helping-others/)eraill - dysgwch am effaith y gwyliwr, beth sy’n ysbrydoli pobl i helpu a rhinweddau pobl sy’n helpu eraill;
* [Diogelwch a lles](https://firstaidchampions.redcross.org.uk/secondary/safety-and-wellbeing/)iant – dysgu sgiliau ymdopi, archwilio sut i gadw’n ddiogel ac yn iach wrth helpu eraill, a sut i alw am help;
* Archwilio syniadau i bobl ifanc [gofio ac yna rhannu](https://firstaidchampions.redcross.org.uk/secondary/share-and-remember/) eu dysgu ag eraill.

Mae Hyrwyddwyr Cymorth Cyntaf yn alinio ag elfennau o Gwricwlwm i Gymru 2022. Drwy ymgysylltu â Hyrwyddwyr Cymorth Cyntaf, gall plant ddatblygu eu harbenigedd yn y meysydd dysgu a phrofiad canlynol. Isod, ceir rhai cysylltiadau cwricwlwm a awgrymir.

|  |  |  |
| --- | --- | --- |
| Iechyd a Llesiant | Ieithoedd, Llythrennedd a Chyfathrebu | |
| * Mae manteision gydol oes i ddatblygu iechyd a llesiant corfforol – mae dysgwyr yn datblygu sgiliau cymorth cyntaf sy’n achub bywydau ac yn gwybod sut mae ymyrryd yn ddiogel pan fydd iechyd corfforol pobl eraill mewn perygl. * Mae’r ffordd rydym ni’n prosesu ac yn ymateb i’n profiadau yn effeithio ar ein hiechyd meddwl a’n llesiant emosiynol – mae dysgwyr yn datblygu strategaethau i ymdopi mewn gwahanol sefyllfaoedd. * Mae ein penderfyniadau’n effeithio ar ansawdd ein bywydau a bywydau pobl eraill – mae dysgwyr yn nodi ac yn lleihau risgiau wrth helpu eraill, i gadw eu hunain ac eraill yn ddiogel. * Mae perthnasoedd iach yn hanfodol i’n llesiant – mae dysgwyr yn datblygu empathi tuag at eraill ac yn deall pŵer caredigrwydd. | | * Mae deall ieithoedd yn allweddol i ddeall y byd o’n cwmpas – mae dysgwyr yn ymgysylltu ag amrywiaeth o destunau, yn gwella’u sgiliau cyfathrebu ac yn datblygu geirfa sy’n ymwneud â sgiliau cymorth cyntaf, ymdopi a charedigrwydd. * Mae mynegi ein hunain drwy ieithoedd yn allweddol i gyfathrebu – mae dysgwyr yn cyfathrebu i rannu safbwyntiau a syniadau, ymateb yn barchus i eraill ac addasu eu dulliau cyfathrebu i weddu i wahanol gynulleidfaoedd. |

# Pedwar diben y Cwricwlwm i Gymru

# Mae Hyrwyddwyr Cymorth Cyntaf yn cyfrannu at ddatblygiad dysgwyr o bedwar diben y Cwricwlwm i Gymru.

Datblygu corff o wybodaeth a meddu ar y sgiliau i gysylltu ac i gymhwyso’r wybodaeth honno mewn gwahanol gyd-destunau.

**Dysgwyr uchelgeisiol a galluog**

Cwestiynu a mwynhau datrys problemau.

Yn gallu cyfathrebu’n effeithiol mewn gwahanol ffurfiau a lleoliadau.

Yn gallu egluro’r syniadau a’r cysyniadau maen nhw’n dysgu amdanyn nhw.

Yn barod i ddysgu drwy gydol eu bywydau.

Meithrin eu llesiant meddyliol ac emosiynol drwy ddatblygu hyder, gwytnwch ac empathi.

**Unigolion iach a hyderus**

Gwybod sut i ddod o hyd i’r wybodaeth i gadw’n ddiogel ac yn iach, a rheoli risg.

Meddu ar y sgiliau a’r wybodaeth i reoli bywyd bob dydd mor annibynnol ag y gallant, a bod yn barod i fyw bywyd boddhaus fel aelodau gwerthfawr o gymdeithas.

Meddwl yn greadigol i ail-fframio a datrys problemau.

**Cyfranwyr mentrus a chreadigol**

Cymryd risgiau wedi’u mesur.

Yn barod i chwarae rhan lawn mewn bywyd a gwaith.

Deall ac ystyried effaith eu gweithredoedd wrth wneud dewisiadau a gweithredu.

**Dinasyddion egwyddorol a gwybodus**

Parchu anghenion a hawliau eraill, fel aelod o gymdeithas amrywiol.